《明月篇》
魏晋·傅玄

皎皎明月光，灼灼朝日晖。昔为春蚕丝，今为秋女衣。

丹唇列素齿，翠彩发蛾眉。娇子多好言，欢合易为姿。

玉颜盛有时，秀色随年衰。常恐新间旧，变故兴细微。

浮萍本无根，非水将何依。忧喜更相接，乐极还自悲。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。